《高山流水 宋徽宗松风琴》
清代·朱祖谋

故宫法曲冷朱弦。倚龙吟、风雨潸然。开宴记芳时，南薰韵入流潸。

河清慢、徵角重翻。宸游处，仙籁层霄遍彻，仗合苍官。

和春雷别殿，笃耨御香前。

无端。青城几千里，黄鹄谱、应指秋寒。零乱杏花词，梦落万水千山。

问霓裳、几度飘烟。知音少、枨触孤臣老泪，怨拨哀弹。

恨宫声不返，凄绝陇禽言。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。